**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ՀԵՏ ԿԱՊՎԱԾ**

**ԲՈՂՈՔՆԵՐ ՔՆՆՈՂ ԱՆՁ**

**ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2018/78, 08.06.2018թ.

**Բողոք բերող անձ՝ «ՌԱՖ-ՕՋԱԽ» ՍՊԸ**

**Պատվիրատու՝** ՀՀ պաշտպանության նախարարություն

**Գնման ընթացակարգի ծածկագիրը և առարկան**՝ «ՀՀՊՆՆՏԱԴ-ԳՀԱՊՁԲ-10/23» ծածկագրով գնանաշման հարցման ընթացակարգ

Շինարարական նյութերի ձեռքբերում

**Բողոքի պահանջը`**

Դադարեցնել «ՀՀՊՆՆՏԱԴ-ԳՀԱՊՁԲ-10/23» ծածկագրով գնանաշման հարցման ընթացակարգի հանձնաժողովի 29.05.2018թ. նիստի թիվ 5 արձանագրության 1.2 կետով սահմանված «Ռաֆ-Օջախ» ՍՊԸ-ի հայտը մերժելու մասին որոշումը և պարտավորեցնել ընդունել «Ռաֆ-Օջախ» ՍՊԸ-ին 34, 42, 69, 70, 71, 72, 73, և 74-րդ չափաբաժիններով ընտրված մասնակից ճանաչելու մասին որոշում:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների հետ կապված բողոքներ քննող անձին ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների հետ կապված բողոքներ քննող անձին համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների հետ կապված բողոքներ քննող անձին ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: